BJCHI ต้นทุน-ค่าใช้จ่ายลด หนุนงบ Q2 พลิกกำไร 57 ลบ. ดันงวด 6 เดือนโตทะลัก 6 เท่าตัว
BJCHI รายงานผลประกอบการไตรมาส 2/64 พลิกมีกำไร 57 ลบ. หลังต้นทุน – ค่าใช้จ่ายลดฮวบ และมีกำไรอัตราแลกเปลี่ยนหนุน ส่วนงบ 6 เดือนมีกำไร 144 ลบ. โต 618% เทียบกับปีก่อนมีกำไร 20 ลบ.
BJCHI ต้นทุน-ค่าใช้จ่ายลด หนุนงบไตรมาส 2/64 พลิกกำไร 57 ลบ. จากปีก่อนขาดทุน 89 ลบ. ดันงวด 6 เดือนโตทะลัก 6 เท่าตัว
16 ส.ค. 2564

บริษัท บีเจซี เฮฟวี่ อินดัสทรี จำกัด (มหาชน) หรือ BJCHI รายงานผลการดำเนินงานงวดไตรมาส 2 และงวด 6 เดือนแรกของปี 2564 มีกำไรสุทธิ ดังนี้

ทั้งนี้ บริษัทมีต้นทุนงานตามสัญญาในไตรมาสที่ 2/2564 เท่ากับ 373.4 ล้านบาท ลดลงร้อยละ 21.0 จากช่วงเวลาเดียวกันของปีก่อนที่เท่ากับ 472.7 ล้านบาท สาเหตุหลักเนื่องจากปริมาณงานที่ลดลง และไม่มีการบันทึกต้นทุนจำนวนมากจากโครงการ CRISP
ด้านค่าใช้จ่ายในการขายและบริหารในไตรมาสที่ 2/2564 เท่ากับ 34.3 ล้านบาท ลดลงร้อยละ 30.6 จาก ไตรมาสที่ 2/2563 ที่เท่ากับ 49.4 ล้านบาท เนื่องจากบริษัทมีการควบคุมค่าใช้จ่ายอย่างต่อเนื่อง
ขณะเดียวกัน บริษัทมีผลกำไรจากอัตราแลกเปลี่ยนในไตรมาสที่ 2/2564 เท่ากับ 28.9 ล้านบาท เปรียบเทียบกับขาดทุนจากอัตราแลกเปลี่ยนในไตรมาสที่ 2/2563 เท่ากับ 83.5 ล้านบาท เนื่องจากมีกระแสเงินทุนไหลออกจากประเทศไทย ส่งผลให้ค่าเงินบาทอ่อนค่าลง
พร้อมกันนี้ บริษัทมีกำไรขั้นต้นเท่ากับ 86.5 ล้านบาท เพิ่มขึ้นเมื่อเทียบช่วงเวลาเดียวกันของปีก่อนที่มีกำไรขั้นต้นเท่ากับ 32.4 ล้านบาท เนื่องจากการไม่มีการบันทึกต้นทุนจำนวนมากจากโครงการ CRISP ขณะที่ในไตรมาสที่ 2/2564 บริษัทมีกำไรสุทธิเท่ากับ 56.9 ล้านบาท เทียบกับช่วงเวลาเดียวกันของปีก่อนที่มีผลขาดทุนสุทธิเท่ากับ 88.5 ล้านบาท สาเหตุหลักเกิดจาการไม่มีต้นทุนจำนวนมากจากโครงการที่ชะลอตัว ผลกำไรจากอัตราแลกเปลี่ยน และการปรับตัวลดลงของค่าใช้จ่ายในการขายและบริหารตาม